Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 709/11/6601	Banská Bystrica, 2.7.2012
EEČ : 2-45-126-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 21.10.2011 v čase okolo 9.30 h v obci XXXXX XXXXX, okres XXXXX, na prístavbe pri rodinnom dome s pop. XXXXX, bol zistený nelegálny odber lelktrickej energie, ktorej odber podlieha spoplatneniu na základe osobitného predpisu a to tak, že z podporného elektrického stĺpu nachádzajúceho sa vedľa rodinného domu, bol nelegálne zapojený elektrický kábel, vedúci do uvedenej prístavby, ktorú užíva XXXXX, g. a. h., pričom sa jednalo o napojenie mimo elektrometra, čím uvedeným konaním XXXXX, g. a. h., odoberal elektrickú energiu nelegálnym pripojením na jej rozvod o spotrebe 2.148 kWh a spôsobil tak pre spoločnosť XXXXX, XXXXX, škodu krádežou vo výške 374,63 €.

lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník Obvodného oddelenia PZ XXXXX -západ uznesením zo dňa 09.04.2012 podľa § 206 ods. 1 Trestného poriadku vzniesol obvinenie XXXXX, nar. XXXXX, trvale bytom XXXXX XXXXX okr. XXXXX za skutok, ktorého sa mal dopustiť konaním uvedeným vo výrokovej časti tohto uznesenia. 

V prípravnom konaní bolo zistené, že obvinený XXXXX, ktorý sa v procesnom postavení svedka k spáchaniu skutku priznal, dňa 05.06.2012 zomrel. Vo vyšetrovacom spise sa nachádza úmrtný list menovaného poskytnutý Obecným úradom obci XXXXX.  

Podľa § 215 ods. 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

Nakoľko v priebehu trestného konania bolo zistené, že obvinený zomrel, rozhodol som tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor